علمت “كود” ان ولي العهد مولاي الحسن غادي يكون اليوم لمركب محمد الخامس فكازا باش يحضر لافتتاح كأس افريقيا للمنتخبات المحلية “الشان”. هاد التظاهرة الكبيرة اللي دايرها المغرب ايام بعد تعيين رئيسا للجنة المكلفة بملف المغرب لاحتضان مونديال 2026 والمتمثل في وزير الصناعة والتجارة مولاي حفيظ العلمي. المشكلة فهاد الشي هو ان جماهير كازا مقاطعة شراء التذاكر. ماشي جماهير كازا ولكن الالترات ضد قرار منعها من قبل وزارة الداخلية وطبعا احتجاجا على المشاكل اللي كتعيشها اندية الرجاء والوداد. احتجاج على هاد الرؤساء ومشاكلهم طبعا باش يبان التيران فيه بنادم فهاد اليوم اللي فيه الشتا فكازا تم اللجوء الي لمقدمين باش يعمرو الطوبيسات ويجيبو الناس للملعب. كون الوداد والرجا عندهم ادارة فالمستوى والجمهور ما مقلقش على الداخلية ومنع الالترات كون التيران عمر 
ولي العهد حاضر لافتتاح الشان فكازا والالتران مقاطعين الماتشات ولمقدمين كيعمرو الكيران